नेक काम के लिए बचाए पैसे : किरण बेदी  
किरण बेदी ने कहा कि इस मुद्दे को बेवजह तूल दिया जा रहा है। बेदी ने कहा कि उन्होंने अब तक अपनी संस्था को सिर्फ दिया है, उससे कुछ लिया नहीं है।
टीम अन्ना की सदस्य और पूर्व आईपीएस अधिकारी किरण बेदी ने हवाई किराये में हेराफेरी के आरोपों को खारिज किया है। किरण बेदी ने कहा है कि सेमिनार या सभा आयोजित करने वाले अपनी मर्जी से उन्हें बिजनेस क्लास का किराया ऑफर करते हैं, लेकिन वह अपनी सविधाओं की कुर्बानी देकर इकोनॉमी क्लास में सफर करती हैं, ताकि एनजीओ के लिए पैसे बच सकें।  किरण बेदी ने कहा कि वह जो भी करती हैं, नेक काम के लिए करती हैं, लेकिन इसे बेवजह तूल दिया जा रहा है। बेदी ने कहा कि उन्होंने अब तक अपनी संस्था को सिर्फ दिया है, उससे कुछ लिया नहीं है।